CELEX: 62018CN0011
Language: hu
Date: 2018-01-05 00:00:00
Title: C-11/18. P. sz. ügy: A Törvényszék (hatodik tanács) T-245/15. sz., Klymenko kontra Tanács ügyben 2017. november 8-án hozott ítélete ellen Oleksandr Viktorovych Klymenko által 2018. január 5-én benyújtott fellebbezés

12.3.2018   
            
            
               HU
            
            
               Az Európai Unió Hivatalos Lapja
            
            
               C 94/12
            
         A Törvényszék (hatodik tanács) T-245/15. sz., Klymenko kontra Tanács ügyben 2017. november 8-án hozott ítélete ellen Oleksandr Viktorovych Klymenko által 2018. január 5-én benyújtott fellebbezés
   (C-11/18. P. sz. ügy)
   (2018/C 094/15)
   Az eljárás nyelve: angol
   
      Felek
   
   
      Fellebbező: Oleksandr Viktorovych Klymenko (képviselő: M. Phelippeau ügyvéd)
   
      A másik fél az eljárásban: az Európai Unió Tanácsa
   
      A fellebbező kérelmei
   
   A fellebbező azt kéri, hogy a Bíróság helyezze hatályon kívül a Törvényszék (hatodik tanács) által a T-245/15. sz. ügyben 2017. november 8-án hozott ítéletet.
   A fellebbező azt kéri, hogy a Bíróság adjon helyt a Törvényszék előtti eljárásokban benyújtott alábbi kérelmeinek, nevezetesen:
   
               —
            
            
               semmisítse meg a 2015. március 5-i (KKBP) 2015/364 tanácsi határozatot, (1) valamint a 2015. március 5-i (EU) 2015/357 tanácsi végrehajtási rendeletet; (2)
               
            
         
               —
            
            
               semmisítse meg a 2016. március 4-i (KKBP) 2016/318 tanácsi határozatot, (3) valamint a 2016. március 4-i (EU) 2016/311 tanácsi végrehajtási rendeletet; (4)
               
            
         
               —
            
            
               semmisítse meg a 2017. március 3-i (KKBP) 2017/381 tanácsi határozatot, (5) valamint a 2017. március 3-i (EU) 2017/374 tanácsi végrehajtási rendeletet (6)
               
            
         az intézkedéseknek a fellebbezőre vonatkozó részükben, valamint kötelezze az Európai Unió Tanácsát a fellebbezés költségeinek, valamint a kiigazítási beadványban szereplő, megsemmisítés iránti kérelem költségeinek a viselésére.
   
      Jogalapok és fontosabb érvek
   
   Fellebbezésének alátámasztása érdekében a fellebbező három jogalapra hivatkozik.
   
      Először is azt állítja, hogy a Törvényszék tévesen állapította meg, hogy az Európai Unió Tanácsa megjelölte a fellebbezővel szembeni korlátozó intézkedéseket igazoló tényleges és konkrét okokat, továbbá a Törvényszék tévesen jellemezte „magas rangú igazságügyi hatóságként” az ukrán legfőbb ügyészséget.
   
      Másodszor, a fellebbező előadja, hogy a Törvényszék tévesen állapította meg, hogy a szóban forgó aktusokban szereplő jegyzékbevételi kritériumok megfeleltek a KKBP célkitűzéseinek.
   
      Harmadszor, a fellebbező azt állítja, hogy a Törvényszék tévesen alkalmazta a jogot annak megállapításával, hogy a korlátozó intézkedés nem minősül a tulajdonhoz való jog megsértésének.
   
      (1)  A Tanács 2015. március 5-i (KKBP) 2015/364 határozata az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 2014/119/KKBP határozat módosításáról (HL 2015. L 62., 25. o.).
   
      (2)  A Tanács 2015. március 5-i (EU) 2015/357 végrehajtási rendelete az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 208/2014/EU rendelet végrehajtásáról (HL 2015. L 62., 1. o.).
   
      (3)  A Tanács 2016. március 4-i (KKBP) 2016/318 határozata az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 2014/119/KKBP határozat módosításáról (HL 2016. L 60., 76. o.).
   
      (4)  A Tanács 2016. március 4-i (EU) 2016/311 végrehajtási rendelete az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 208/2014/EU rendelet végrehajtásáról (HL 2016. L 60., 1. o.).
   
      (5)  A Tanács 2017. március 3-i (KKBP) 2017/381 határozata az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 2014/119/KKBP határozat módosításáról (HL 2017. L 58., 34. o.).
   
      (6)  A Tanács 2017. március 3-i (EU) 2017/374 végrehajtási rendelete az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 208/2014/EU rendelet végrehajtásáról (HL 2017. L 58., 1. o.).